

**ประกาศองค์การบริหารส่วนตำบลบาละ**

**เรื่อง หลักเกณฑ์และวิธีการประเมินผลการปฏิบัติงานของพนักงานส่วนตำบล**

-----------------------------

โดยที่ คณะกรรมการกลางพนักงานส่วนตำบล (ก.อบต.) ได้กำหนดมาตรฐานทั่วไปเกี่ยวกับ หลักเกณฑ์และวิธีการประเมินผลการปฏิบัติงานของพนักงานส่วนตำบล พ.ศ. 2558 กำหนดให้องค์การบริหารส่วนตำบลบาละ ประกาศหลักเกณฑ์และวิธีการประเมินผลการปฏิบัติงาน ให้พนักงานส่วนตำบลในสังกัดทราบโดยทั่วกัน ก่อนเริ่มรอบการประเมิน หรือในช่วงเริ่มรอบการประเมิน

ดังนั้น องค์การบริหารส่วนตำบลบาละ จึงประกาศหลักเกณฑ์และวิธีการประเมินผลการปฏิบัติราชการ ของพนักงานส่วนตำบล และลูกจ้างประจำ สำหรับรอบการประเมินประจำปีงบประมาณ พ.ศ. 2564 ครั้งที่ 1 ( 1 ตุลาคม 2563 - 31 มีนาคม 2564) ดังนี้

1. การประเมินผลการปฏิบัติงานของพนักงานส่วนตำบล ให้คำนึงถึงระบบการบริหารผลงาน

(Perfomance Management) โดยมีองค์ประกอบการประเมินและสัดส่วนคะแนน แบ่งเป็น 2 ส่วน ได้แก่

* 1. ผลสัมฤทธิ์ของงาน (ไม่น้อยกว่าร้อยละ 70) โดยประเมินจากปริมาณผลงาน

คุณภาพของงาน ความรวดเร็วหรือความตรงต่อเวลา และความประหยัดหรือความคุ้มค่า

* 1. พฤติกรรมการปฏิบัติราชการ (ร้อยละ 30) โดยประกอบด้วย การประเมิน

สมรรถนะหลัก สมรรถนะประจำตัวผู้บริหาร และสมรรถนะประจำสายงาน

1. หลักเกณฑ์และวิธีการประเมินผลสัมฤทธิ์ของงาน และพฤติกรรมการปฏิบัติราชการ หรือ

สมรรถนะ ให้เป็นไปตามหลักการของมาตรฐานทั่วไปที่ ก.จ, ก.ท. และ ก.อบต. กำหนด ได้แก่

2.1 การประเมินผลสัมฤทธิ์ของงาน เป็นการทำข้อตกลงระหว่างผู้ประเมินกับผู้รับการประเมิน เกี่ยวกับการมอบหมายโครงการ / งาน / กิจกรรม ในการปฏิบัติราชการ โดยการกำหนดตัวชี้วัดผลการปฏิบัติงาน และค่าเป้าหมาย

2.2 พฤติกรรมการปฏิบัติราชการหรือสมรรถนะ เป็นการระบุจำนวนสมรรถนะที่ใช้ในการประเมินผลการปฏิบัติราชการ ประกอบด้วย สมรรถนะหลัก 5 ด้าน สมรรถนะประจำตัวผู้บริหาร 4 ด้าน และสมรรถนะประจำสายงาน 3 ด้าน

3. ระดับผลการประเมิน ในการประเมินผลการปฏิบัติราชการขององค์การบริหารส่วนตำบลบาละ ให้จัด กลุ่มคะแนนผลการประเมินเป็น 5 ระดับ ได้แก่ ดีเด่น ดีมาก ดี พอใช้ และต้องปรับปรุง โดยมีเกณฑ์คะแนนในแต่ละระดับให้เป็นไปตามที่คณะกรรมการพนักงานส่วนตำบลจังหวัดยะลา กำหนด โดยอนุโลม

4. แบบประเมินผลการปฏิบัติงานให้นำแบบประเมินผลการปฏิบัติงานของพนักงานส่วนท้องถิ่น ตามที่คณะกรรมการพนักงานส่วนตำบลจังหวัดยะลา กำหนด โดยอนุโลม

 ประกาศ ณ วันที่ 2 เดือน ตุลาคม พ.ศ. 2563

(นายพล หนูทอง)

นายกองค์การบริหารส่วนตำบลบาละ



ประกาศองค์การบริหารส่วนตำบลบาละ

เรื่อง หลักเกณฑ์และวิธีการประเมินผลการปฏิบัติงานของพนักงานจ้าง องค์การบริหารส่วนตำบลบาละ

-----------------------------

โดยที่ คณะกรรมการกลางพนักงานส่วนตำบล ในการประชุมครั้งที่ 9/2559 เมื่อวันที่ 26 กันยายน 2559 และมติคณะกรรมการพนักงานส่วนตำบลจังหวัดยะลา (ก.อบต.จังหวัดยะลา) ครั้งที่ 11/ 2559 เมื่อวันที่ 30 พฤศจิกายน 2559 มีมติเห็นชอบให้กำหนดการประเมินผลการปฏิบัติงานและการเลื่อนค่าตอบแทนของพนักงานจ้าง นั้น

ดังนั้น องค์การบริหารส่วนตำบลบาละ จึงประกาศหลักเกณฑ์และวิธีการประเมินผลการปฏิบัติ

งานและการเลื่อนค่าตอบแทนพนังงานจ้าง สำหรับรอบการประเมิน ประจำปีงบประมาณ พ.ศ. 2564 (1 ตุลาคม2563 – 30 กันยายน 2564 ดังนี้

การประเมินผลการปฏิบัติงานของพนักงานจ้างตามภารกิจและพนักงานจ้างทั่วไปให้ประเมินจากผลงานและคุณลักษณะในการปฏิบัติงานของพนักงานจ้างผู้นั้น โดยมุ่งเน้นผลสัมฤทธิ์ของงานและพฤติกรรมในการปฏิบัติงาน โดยกำหนดให้มีสัดส่วนของผลสัมฤทธิ์ของงานไม่น้อยกว่าร้อยละ 80

1. การประเมินผลสัมฤทธิ์ของงาน ร้อยละ 80 ให้พิจารณาจากองค์ประกอบดังนี้
2. ปริมาณผลงาน
3. คุณภาพผลงาน
4. ความรวดเร็วหรือความตรงต่อเวลา
5. การใช้ทรัพยากรอย่างคุ้มค่า
6. การประเมินพฤติกรรมการปฏิบัติงาน (สมรรถนะ ร้อยละ 20) ให้องค์การบริหารส่วนตำบล

กำหนดสมรรถนะที่เกี่ยวข้องกับการปฏิบัติงานที่ส่งผลต่อความสำเร็จของงาน และระบุพฤติกรรมบ่งชี้ที่พึงประสงค์ ของแต่ละสมรรถนะ แล้วให้ประเมินพฤติกรรมที่แสดงออกในการปฏิบัติงานจริงของพนักงานจ้างเปรียบเทียบกับสมรรถนะและพฤติกรรมบ่งชี้กำหนด โดยให้นำสมรรถนะของพนักงานส่วนตำบลที่คณะกรรมการกลางพนักงานส่วนตำบลกำหนด มาใช้สำหรับการประเมินพนักงานจ้างโดยอนุโลม ดังนี้

พนักงานจ้างทั่วไป ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่ คาดหวัง/ต้องการ ในระดับ 1

พนักงานจ้างตามภารกิจ ไม่รวมถึงพนักงานจ้างตามภารกิจสำหรับผู้มีทักษะ ให้ประเมินสมรรถนะ หลัก 5 สมรรถนะ และสมรรถนะประจำสายงานอย่างน้อย 3 สมรรถนะ เช่นเดียวกันกับพนักงานส่วนตำบล ในลักษณะงานเดียวกัน โดยกำหนดระดับสมรรถนะที่คาดหวัง/ต้องการ ในระดับปฏิบัติงานหรือระดับปฏิบัติการแล้วแต่กรณี

แบบประเมินผลการปฏิบัติงานของพนักงานจ้างตามภารกิจและพนักงานทั่วไป องค์การบริหารส่วนตำบลใช้ตามแบบท้ายประกาศนี้

จึงประกาศมาเพื่อทราบโดยทั่วกัน

ประกาศ ณ วันที่ 2 เดือน ตุลาคม พ.ศ. 2563



(นายพล หนูทอง)

นายกองค์การบริหารส่วนตำบลบาละ